Înscrierea online pentru un job
e una dintre cele mai anevoioase experiențe ale lumii digitale.
Și nici înscrierea în persoană nu e cu mult mai bună.
[Modul în care lucrăm]
Angajarea, așa cum o știm, e defectuoasă pe multe planuri.
E o experiență cumplită.
Aproximativ 75% dintre persoanele
care s-au înscris anul trecut pentru un loc de muncă prin diverse metode
au spus că nu au primit niciun răspuns de la angajator.
Nici la nivel de companie nu e cu mult mai bine.
46% dintre persoane sunt concediate sau renunță
în primul an de la începerea noului loc de muncă.
E șocant.
E rău și pentru economie.
Pentru prima oară în istorie,
avem mai multe locuri de muncă decât șomeri,
iar asta arată că avem o problemă.
Cred că la rădăcina acestor lucruri stă o singură bucată de hârtie: CV-ul.
Un CV conține cu siguranță informații utile:
ce funcții au avut candidații, abilitățile digitale,
ce limbi străine cunosc,
dar lipsește ceea ce pot realiza,
ceea ce n-au avut oportunitatea de a face în trecut.
Cu o economie în schimbare, unde locurile de muncă apar online
și necesită abilități greu de găsit,
dacă ne uităm doar la ceea ce a făcut cineva în trecut,
nu vom putea găsi oameni potriviți pentru viitoarele locuri de muncă.
Aici cred că tehnologia poate fi folositoare.
Cred că ați văzut acum că algoritmii reușesc
să conecteze oameni cu lucruri,
dar cum ar fi să putem folosi aceeași tehnologie
să ne ajute să găsim locuri de muncă pentru care suntem potriviți?
Știu la ce vă gândiți.
Algoritmi care să-ți aleagă un job sună cam înfricoșător,
dar există un lucru care s-a dovedit a fi
foarte predictiv pentru viitorul cuiva într-un loc de muncă,
și e ceea ce numim test pe criterii multiple.
Testele pe criterii multiple nu sunt ceva nou,
dar erau destul de scumpe
și implicau prezența unui expert,
să răspunzi la întrebări și să scrii rapoarte.
Aceste teste sunt o modalitate
de a înțelege trăsăturile înnăscute:
memoria, atenția.
Cum ar fi să luăm aceste teste
și să le facem accesibile,
furnizând angajatorilor informații despre calitățile unui candidat
care l-ar face potrivit pentru un loc de muncă?
Toate acestea par abstracte.
Să încercăm acest joc împreună.
Veți vedea imediat un cerc luminos
și trebuie să bateți din palme când cercul este roșu
și să nu faceți nimic când e verde.
[Gata?]
[Să începem!]
[Cerc verde]
[Cerc roșu]
[Cerc verde]
[Cerc roșu]
Poate sunteți dintre cei
ce bat din palme în milisecunda când apare un cerc roșu.
Sau sunteți dintre cei cărora
le ia un pic mai mult pentru a fi siguri 100%.
Sau bateți din palme la verde, deși n-ar trebui.
Partea bună e că n-avem de-a face cu un test standardizat
unde unii au șanse de angajare și alții nu.
E vorba despre a înțelege cum se potrivesc calitățile tale
și ce te face compatibil cu un anumit job.
Am constatat că dacă reacționezi târziu la roșu și niciodată la verde,
ești foarte atent și reținut.
Persoanele din această categorie tind să fie elevi minunați, buni la teste,
potriviți în management sau contabilitate.
Dar dacă ai bătut imediat din palme la roșu și câteodată la verde,
asta ar putea însemna că ești mai impulsiv și inventiv,
și am constatat că cei mai de succes agenți de vânzări au aceste calități.
Felul în care încorporăm asta în procesul de angajare
e ca angajații de top din anumite poziții să facă aceste exerciții de neuroștiințe,
precum acesta.
Apoi dezvoltăm un algoritm
care înțelege ce-i face unici pe acești angajați de top.
Și când oamenii se înscriu pentru un job,
putem să-i alegem pe cei care sunt cei mai potriviți.
Probabil vă gândiți că e ceva periculos.
Piața forței de muncă nu este cea mai diversă
și construind algoritmi bazați pe cei mai performanți angajați,
cum ne asigurăm
că nu perpetuăm prejudecățile deja existente?
De exemplu, dacă am construi un algoritm bazat pe directorii cei mai performanți
și am folosi S&P 500 ca set de pregătire,
am constata
că sunt mai multe șanse să angajăm un bărbat alb pe nume John decât o femeie.
Și așa se întâmplă cu cei care ocupă acum aceste poziții.
Dar tehnologia generează o oportunitate foarte interesantă.
Putem crea algoritmi care să fie mai corecți
și mai nepărtinitori decât au fost vreodată oamenii.
Fiecare algoritm pe care l-am dezvoltat a fost testat înainte,
pentru a fi siguri că nu favorizează niciun gen sau etnie.
Și dacă există o populație care este favorizată,
putem modifica algoritmul până când nu se mai întâmplă.
Când ne concentrăm pe caracteristicile proprii
ce recomandă pe cineva pentru un loc de muncă,
putem depăși rasismul, categorizarea, sexismul, discriminarea de vârstă
și privilegiul școlilor de top.
Tehnologia și algoritmii performanți n-ar trebui să fie folosiți
doar ca să găsim următorul serial sau cântec nou de la Justin Bieber.
Gândiți-vă dacă am putea valorifica puterea tehnologiei
să ne îndrume cu privire la ce ar trebui să facem,
ținând cont de cine suntem cu adevărat.